สวัสดีค่ะ คือมีอาการปวดข้างในหู หูอื้อ แล้วก็มีเสียงดังภายในหู จังหวะเดียวกับชีพจร มีอาการเป็นหวัดคัดจมูกนิดหน่อย แบบนี้มันจะหายไปเองมั้ยคะ ขอคำแนะนำด้วยค่ะ ขอบค่ะ
สวัสดีค่ะ อาการหูอื้อ เกิดได้จากหลายสาเหตุ ได้แก่ การบาดเจ็บของหูชั้นกลาง, การติดเชื้อที่หูชั้นกลาง, การติดเชื้อหวัดจนทำให้หูชั้นกลางอักเสบ, การเป็นโรคภูมิแพ้ที่ลุกลามทำให้มีผลต่อหูชั้นกลาง, ขี้หูตัน, อายุที่เพิ่มขึ้น, การเปลี่ยนแปลงของความกดอากาศ (การขึ้นเครื่องบิน), การได้ยาบางชนิด เป็นต้นแนะนำ ให้ลองรับประทานยาแก้แพ้ หรือยาลดน้ำมูกบรรเทาดูก่อนนะคะ หากไม่ดีขึ้น แนะนำให้ไปพบแพทย์เพื่อตรวจวินิจฉัยโรคและรับการรักษาอย่างเหมาะสมค่ะ